
Η νέα BMW X5.
Σύντομη Παρουσίαση.
•
Δεύτερη έκδοση της πολύ επιτυχημένης δημιουργού της κατηγορίας Sports Activity Vehicle (SAV) με πωλήσεις που ανέρχονται στις 580,000 μονάδες μέχρι σήμερα: νέα εξέλιξη που διατηρεί τη φιλοσοφία αμαξώματος και κινητήρα και ενισχύει τις χαρακτηριστικές αρετές της X5 σε επίπεδο δυναμικής συμπεριφοράς, λειτουργικότητας και αποκλειστικότητας.

•
Σημαντική βελτίωση δυναμικής συμπεριφοράς και ευελιξίας: κινητήρες ακόμα πιο ισχυροί και αποδοτικοί, αμάξωμα με υψηλή στρεπτική ακαμψία, βελτιστοποιημένη αεροδυναμική, μοναδικός εμπρός άξονας με διπλά ψαλίδια και ενσωματωμένος πίσω άξονας ανεξάρτητης ανάρτησης Integral IV, χαμηλό κέντρο βάρους, αναβαθμισμένο all-wheel xDrive.

•
Το πρώτο όχημα στην κατηγορία του με Active Steering για αυξημένη ευελιξία και οδηγική απόλαυση, AdaptiveDrive με σταθεροποίηση κλίσεων αμαξώματος και προσαρμοζόμενους αποσβεστήρες για σπορ επιδόσεις και συμπεριφορά, το μοναδικό όχημα στην κατηγορία με ελαστικά runflat στάνταρ.
•
Εξατάχυτο αυτόματο κιβώτιο με ακόμα ταχύτερη αλλαγή ταχυτήτων στάνταρ, πιο άνετη διαδικασία αλλαγής, μεγαλύτερη οικονομία καυσίμου και ηλεκτρονικός επιλογέας 

•
Εσωτερικό με σημαντικά αναβαθμισμένες λειτουργίες, περισσότερος χώρος για τους επιβάτες, προαιρετική τρίτη σειρά καθισμάτων, πλούσιος χώρος αποσκευών (μέγ. χωρητικότητα: 620–1,750 litres). 

•
Σύστημα ελέγχου iDrive αναβαθμισμένο, με 8 μπουτόν εξατομίκευσης για άμεση επιλογή προορισμών πλοήγησης, τηλεφωνικών αριθμών και πηγών ήχου με το πάτημα ενός μπουτόν, το μοναδικό αυτοκίνητο στην κατηγορία SAV με προαιρετική ‘οθόνη παρμπρίζ’ Head-Up Display. 

•
Σχεδίαση εξωτερικού με αρμονικές αναλογίες, κομψές και λεπτές γραμμές, σπορ και δυναμική συνολική εμφάνιση.

•
Αποκλειστικό περιβάλλον εσωτερικού με προηγμένα υλικά, άριστη ποιότητα φινιρίσματος, πρωτοποριακές επιλογές: BMW Online, ηχοσύστημα πολλαπλών καναλιών, DVD video system, κάμερα υποστήριξης.

•
Εκδόσεις κινητήρων:

BMW X5 4.8i:
Βενζινοκινητήρας V8, 4,799 cc, 
 

μέγιστη ισχύς: 261 kW/355 hp (+ 11 %), 
 

μέγιστη ροπή: 475 Nm/350 lb-ft (+ 8 %), 
 

Επιτάχυνση 0–100 km/h σε 6.5 sec (– 7 %), 
 

Τελική ταχύτητα 240 km/h (149 mph), 
 

Μέση κατανάλωση καυσίμου στο μικτό Ευρωπαϊκό κύκλο

                            (προκαταρκτικά δεδομένα) 12.5 litres/100 km (– 5%).
BMW X5 3.0si:
Εξακύλινδρος βενζινοκινητήρας, 2,996 cc, 
 

μέγιστη ισχύς: 200 kW/272 hp (+ 18 %), 
 

μέγιστη ροπή: 315 Nm/232 lb-ft (+ 5 %), 
 

Επιτάχυνση 0–100 km/h σε 8.1 sec (– 8 %) 
 

Τελική ταχύτητα 225 km/h (140 mph) 
 

(210 km/h [130 mph] with H-spec tyres), 
 

Μέση κατανάλωση καυσίμου στο μικτό Ευρωπαϊκό κύκλο
 

(προκαταρκτικά δεδομένα) 10.9 litres/100 km (– 14 %).
BMW X5 3.0d:
Εξακύλινδρος πετρελαιοκινητήρας, 2,993 cc, 
 

μέγιστη ισχύς: 170 kW/231 hp (+ 6 %), 
 

μέγιστη ροπή: 520 Nm/383 lb-ft (+ 4 %), 
 

Επιτάχυνση 0–100 km/h σε 8.3 sec (– 3 %)
 

Τελική ταχύτητα 216 km/h (134 mph) 
 

(210 km/h [130 mph] with H-spec tyres), 





Μέση κατανάλωση καυσίμου στο μικτό Ευρωπαϊκό κύκλο
 

8.7 litres/100 km (– 7 %). 

Άριστος Συνδυασμός Δυναμικής Συμπεριφοράς, Λειτουργικότητας και Αποκλειστικότητας: 
Η νέα BMW X5.

· Sports Activity Vehicle με αναβαθμισμένη δυναμική συμπεριφορά.
· Περισσότερη ισχύς, αυξημένη απόδοση: βενζινοκινητήρας V8, 
εξακύλινδρος βενζινοκινητήρας, αλουμινένιος εξακύλινδρος πετρελαιοκινητήρας.
· Το μοναδικό όχημα στην κατηγορία του με Active Steering, AdaptiveDrive, Head-Up Display και στάνταρ ελαστικά runflat. 
· Στάνταρ: νέο, εξατάχυτο αυτόματο κιβώτιο με ηλεκτρονικό επιλογέα ταχυτήτων.
· Περαιτέρω αναβάθμιση: τεχνολογία μόνιμης τετρακίνησης BMW xDrive.

· Αμάξωμα βελτιστοποιημένου βάρους με έξοχη στρεπτική ακαμψία.

· Μεγαλύτερο εξωτερικό με επτά καθίσματα μάξιμουμ.

· Φιλοσοφία ελέγχου iDrive με οκτώ μπουτόν εξατομίκευσης.
· Αποκλειστικό εσωτερικό με πρωτοποριακές επιλογές.
Μόναχο. Ο προκάτοχός του άνοιξε το δρόμο για έναν εντελώς νέο τύπο αυτοκινήτου. Και τώρα, η νέα BMW X5 ανεβάζει την οδηγική εμπειρία με Sports Activity Vehicle (SAV) ακόμα ψηλότερα. Ισχυροί οκτακύλινδροι και εξακύλινδροι κινητήρες, μοναδική ανάρτηση, βελτιωμένη τεχνολογία AWD BMW xDrive, καθώς και αμάξωμα βελτιστοποιημένου βάρους με έξοχη στρεπτική ακαμψία, όλα συνεργάζονται για τη διασφάλιση έξοχης ευελιξίας και δυναμικών επιδόσεων.

Η νέα BMW X5 είναι το μοναδικό όχημα στην κατηγορία της που διατίθεται με Active Steering της BMW και AdaptiveDrive (ένα συνδυασμό συστήματος ελέγχου κλίσεων αμαξώματος και προσαρμοζόμενων αποσβεστήρων). Και είναι το πρώτο SAV σε όλο τον κόσμο με ελαστικά runflat στάνταρ. 

Η δυναμική κομψότητα της εξωτερικής σχεδίασης, όπως και το πολυμορφικό και αποκλειστικό εσωτερικό, υπογραμμίζουν σαφώς την εξέχουσα προσωπικότητας της νέας BMW X5.

Η νέα X5 κυκλοφορεί με βενζινοκινητήρα 4.8-λίτρων διάταξης V που αποδίδει μέγιστη ισχύ 261kW/355 hp, έναν εν σειρά εξακύλινδρο βενζινοκινητήρα 3.0-λίτρων με μέγιστη ισχύ 200 kW/272 hp, και έναν εν σειρά εξακύλινδρο πετρελαιοκινητήρα 3.0-λίτρων με μέγιστη ισχύ 170 kW/231 hp.

Οι έξοχες αρετές και ικανότητές της για μοντέλο SAV χαρίζουν στη νέα BMW X5 μία διακεκριμένη θέση στην κατηγορία. Και μόνο χάρη στη δυναμική συμπεριφορά του, το νέο μοντέλο εγγυάται συναρπαστική οδηγική απόλαυση, ενώ το εσωτερικό που είναι ακόμα πιο ευρύχωρο και ευπροσπάρμοστο από πριν, προσφέρει χώρο για μέχρι επτά επιβάτες και όλα όσα απαιτούνται για μία υποδειγματικά ευέλικτη, ανεξάρτητη μετακίνηση. 

Στο εσωτερικό της, η νέα BMW X5 συνδυάζει τα πιο προηγμένα υλικά με πολυάριθμες καινοτομίες μοναδικές στην κατηγορία SAV, δημιουργώντας ένα περιβάλλον κορυφαίων προδιαγραφών. 

Με τις πωλήσεις της να ανέρχονται περίπου στις 580,000 μονάδες, η BMW X5 η οποία λανσαρίστηκε το 1999 σημείωσε εξαιρετική παγκόσμια επιτυχία και εξακολουθεί να απολαμβάνει υψηλή δημοτικότητα μέχρι σήμερα. 

Με στόχο να προσφέρει στον πελάτη ένα πολυτελές αυτοκίνητο μεγάλων διαστάσεων και ταυτόχρονα ένα στιβαρό premium μοντέλο με έξοχη δυναμική συμπεριφορά αλλά και - μέσω της τετρακίνησης και της μεγαλύτερης απόστασης από το έδαφος – με όλα τα προσόντα για  αποδράσεις off-road, η BMW έχει εγκαινιάσει μία εντελώς νέα τάση στην παγκόσμια αγορά του αυτοκινήτου.

Τώρα, η νέα BMW X5 εξελίσσει περαιτέρω αυτές τις αρετές που έχουν ήδη κάνει τόσο ελκυστικό το πρώτο SAV σε όλο τον κόσμο. Το νέο μοντέλο ενσαρκώνει την επιτυχημένη φιλοσοφία του προκατόχου του, εμφανώς βελτιωμένη και με πρόσθετα πλεονεκτήματα, προκειμένου να ικανοποιήσει ακόμα υψηλότερες απαιτήσεις σε μία σχετικά νέα ακόμα κατηγορία. 

Χαρακτηριστική θέση καθισμάτων, μεταβλητό εσωτερικό.

Η νέα BMW X5 είναι σχεδόν 19 cm μακρύτερη από το προηγούμενο μοντέλο. Ωστόσο, οι σχεδιαστές αμαξώματος έχουν διατηρήσει σε μεγάλο βαθμό τις ιδιαίτερες αναλογίες του SAV της BMW, καθώς και τη συνολική σπορ εικόνα του αυτοκινήτου. Το αυξημένο μέγεθος γίνεται άμεσα αντιληπτό στο εσωτερικό της νέας BMW X5. 

Η μεγάλη απόσταση από το έδαφος και η ψηλή, επιβλητική θέση οδήγησης είναι μερικοί από τους παράγοντες της μοναδικής οδηγικής εμπειρίας. Ταυτόχρονα, το εσωτερικό είναι πιο ευπροσάρμοστο από πριν, καθώς για πρώτη φορά επιτρέπει την ενσωμάτωση μιας προαιρετικής, τρίτης σειράς καθισματων. Τέλος η καμπίνα αποπνέει την αίσθηση ανώτερης ποιότητας που σε συνδυασμό με την πλούσια γκάμα εξοπλισμού ανεβάζουν τη νέα BMW X5 στο ίδιο επίπεδο με τα περισσότερα έξοχα πολυτελεή sedan υψηλών επιδόσεων.
Η δυναμική συμπεριφορά χαρακτηριστικό γνώρισμα της BMW στην κατηγορία SAV.

Η νέα BMW X5 ενισχύει περαιτέρω την πρωτοκαθεδρία της στον τομέα της δυναμικής συμπεριφοράς. Γιατί ενώ το προηγούμενο μοντέλο είχε ήδη καταφέρει να αποτελέσει και να παραμείνει ορόσημο σε όλο τον προϊντικό κύκλο του, οι ειδικοί εξέλιξης κινητήρων και πλαισίου της BMW ανέβασαν τώρα τον πήχη ακόμα ψηλότερα στους τομείς της ισχύος και των επιδόσεων, της ευελιξίας, της δυναμικής και της άνεσης της ανάρτησης, διατηρώντας όμως τις βασικές σχεδιαστικές αρχές του αυτοφερόμενου αμαξώματος, της ανεξάρτητης ανάρτησης, και της μόνιμης, ηλεκτρονικά ελεγχόμενης τετρακίνησης.

Τόσο οι βενζινοκινητήρες όσο και οι πετρελαιοκινητήρες της BMW X5 έχουν αναβαθμιστεί και βελτιστοποιηθεί σημαντικά σε ισχύ, επιδόσεις και πολιτισμένη λειτουργία. Το πλαίσιο και η ανάρτηση, από την άλλη πλευρά, που μεταφέρουν ομαλά την κινητήρια ισχύ στο δρόμο ή εκτός δρόμου με πραγματικά εντυπωσιακό στυλ, είναι εντελώς νέας φιλοσοφίας.
Πρωτοποριακή και αποκλειστική: τεχνολογία ανάρτησης.

Η νέα BMW X5 έχει εμπρός άξονα με διπλά ψαλίδια, στοιχείο μοναδικό στην κατηγορία. Αυτή βελτιώνει την επαφή του ελαστικού με το δρόμο και, κατ’ επέκταση, τη μεταφορά πλευρικών δυνάμεων, επιτρέποντας επομένως εξαιρετικά γρήγορη και δυναμική πλευρική επιτάχυνση. Ένα ακόμα χαρακτηριστικό είναι η αναβαθμισμένη κατευθυντική ευστάθεια.

Ο πίσω άξονας Integral IV που αποτελεί πατέντα της BMW, χάρη στις επίσης μοναδικές αρετές του, συμβάλλει στις υποδειγματικές ικανότητες της νέας BMW X5 στο δρόμο. Μέσα από τη διάταξή του, ο πίσω άξονας εξυπηρετεί για να διαχωρίζει τις λειτουργίες μετάδοσης κίνησης και απόσβεσης, τις εδράσεις των τροχών και το υποπλαίσιό του, καθώς τέσσερις βραχίονες ελέγχουν μετάδοση κίνησης και ανάρτηση τροχών. Μαλακές εμπρός βάσεις στο υποπλαίσιο του πίσω άξονα, τέλος, βελτιστοποιούν τη διαμήκη γεωμετρία ανάρτησης των τροχών, ενώ βελτιώνουν ανάλογα και την διαχείριση κλίσεων αμαξώματος. 

Η νέα κρεμαγιέρα με μεταβλητό λόγο υποπολλαπλασιασμού που προσαρμόζεται στη γωνία του τιμονιού ικανοποιεί τις απαιτήσεις διαφορετικών οδηγικών καταστάσεων όλες τις φορές. Χάρη στη συνεπή υποβοήθηση, το σύστημα διεύθυνσης παρέχει στον οδηγό απόλυτο έλεγχο του αυτοκινήτου ακόμα και σε υψηλές ταχύτητες, παραμένοντας σταθερά στη θέση γύρω από το κέντρο (ευθεία πορεία). Στις στροφές, από την άλλη, ο οδηγός θα νιώσει πιο άμεση απόκριση διεύθυνσης, αφού ο λόγος υποπολλαπλασιασμού προσαρμόζεται στην γωνία τιμονιού, βοηθώντας έτσι ένα πιο δυναμικό στυλ οδήγησης.
Μοναδικό στην κατηγορία: Active Steering και AdaptiveDrive.

Η νέα BMW X5 είναι το πρώτο αυτοκίνητο στην κατηγορία που διατίθεται προαιρετικά με Active Steering. Αυτό το προηγμένο σύστημα που δημιούργησε η BMW προσφέρει ακριβώς το σωστό λόγο υποπολλαπλασιασμού σε όλες τις ταχύτητες: Μέχρι την ταχύτητα των περίπου 90 km/h, η συμπεριφορά του τιμονιού είναι πιο άμεση, επομένως πληροί τις απαιτήσεις της σπορ και δυναμικής οδήγησης. Ένα ακόμα πλεονέκτημα είναι ότι ο οδηγός χρειάζεται να γυρίσει το τιμόνι μόνο δύο φορές από τέρμα σε τέρμα. Στις υψηλότερες ταχύτητες, από την άλλη, ο λόγος υποπολλαπλασιασμού του Active Steering είναι πιο έμμεσος, αυξάνοντας την κατευθυντική ευστάθεια του οχήματος και, κατ’ επέκταση, την οδηγική άνεση.

Το Active Steering συνδυάζεται στη νέα BMW X5 με Servotronic, παρεμβαίνοντας ενεργά για τη σταθεροποίηση του οχήματος σε περίπτωση υπερστροφής σε μία στροφή ή σε ιδιαίτερα απαιτητικούς ελιγμούς φρεναρίσματος. Κατά τη χρήση των φρένων σε επιφάνειες με μεταβλητό συντελεστή τριβής (φρενάρισμα σε επιφάνειες με ανομοιόμορφη πρόσφυση), για παράδειγμα, το Active Steering εκτελεί μία ακριβή αλλά διακριτική διορθωτική κίνηση (ανάποδο τιμόνι) για να αποτρέψει την εκτροπή της πορείας του αυτοκινήτου.
Παγκόσμιο ντεμπούτο: μεταφορά δεδομένων μέσω FlexRay.

Η προσεκτικά συντονισμένη συνεργασία αντιστρεπτικών δοκών και αποσβεστήρων μέσω του προαιρετικού AdaptiveDrive είναι επίσης μοναδική στην κατηγορία SAV. Πραγματικά, ο συνδυασμός ενεργούς αντιστρεπτικής δοκού και αποσβεστήρα μεταβλητής ρύθμισης προσφέρει στη νέα BMW X5 ένα πρότυπο ανώτερης οδηγικής συμπεριφοράς, πρωτοφανές για όχημα του είδους του. Με τη βοήθεια αισθητήρων, το AdaptiveDrive παρακολουθεί συνεχώς και υπολογίζει δεδομένα με βάση την ταχύτητα του αυτοκινήτου, τη γωνία διεύθυνσης, την διαμήκη και πλευρική επιτάχυνση, καθώς και τα επίπεδα ύψους. Στη συνέχεια, με την επεξεργασία αυτών των πληροφοριών, το σύστημα ρυθμίζει και τους περιστρεφόμενους ηλεκτροκινητήρες των αντιστρεπτικών δοκών και τις ηλεκτρομαγνητικές βαλβίδες των αποσβεστήρων, ελέγχοντας  επομένως τις κλίσεις του αμαξώματος και την απόσβεση σύμφωνα με τις εκάστοτε συνθήκες.

Πατώντας απλά ένα κουμπί, ο οδηγός μπορεί να επιλέξει είτε μία σπορ είτε μία πιο άνετη βασική ρύθμιση του AdaptiveDrive.

Το σύστημα μεταφοράς δεδομένων υψηλής ταχύτητας FlexRay χρησιμοποιείται για πρώτη φορά για ταχύ και αξιόπιστο συντονισμό όλων των λειτουργιών του AdaptiveDrive. Αναβαθμισμένο σε επίπεδο παραγωγής από ένα κονσόρτσιουμ εταιριών εξέλιξης υπό τη διεύθυνση της BMW, το σύστημα αυτό προσφέρει ένα πρωτοφανές επίπεδο ευρυζωνικής μεταφοράς δεδομένων. Η νέα BMW X5 είναι το πρώτο αυτοκίνητο στον κόσμο με τεχνολογία FlexRay. 

Ακόμα πιο ακριβής: έξυπνη τεχνολογία AWD xDrive της BMW.

Η νέα BMW X5 οφείλει τις έξοχες ικανότητές της σε όλες τις καταστάσεις και σε κάθε οδική επιφάνεια κυρίως στο έξυπνο σύστημα μόνιμης τετρακίνησης xDrive της BMW. Υπό κανονικές οδηγικές συνθήκες, οι κινητήριες δυνάμεις κατανέμονται εμπρός/πίσω σε μία αναλογία 40:60. Αντιδρώντας εξαιρετικά γρήγορα και με ακρίβεια, το xDrive διασφαλίζει μεταβλητή κατανομή ισχύος εμπρός/πίσω μόλις μία συγκεκριμένη οδηγική κατάσταση ή οδική επιφάνεια απαιτήσει κάτι τέτοιο. 

Για την εκτέλεση αυτής της λειτουργίας, το xDrive της BMW έχει ένα διαχωριστή ισχύος με ηλεκτρονικά ελεγχόμενο πολύδισκο συμπλέκτη, που κατανέμει την κινητήρια ισχύ εκεί όπου μπορεί να χρησιμοποιηθεί πιο αποτελεσματικά. Επομένως, το AWD σύστημα της BMW προάγει τη δυναμική συμπεριφορά με μοναδικό τρόπο, εξουδετερώνοντας οποιαδήποτε τάση υπερστροφής ή υποστροφής στις στροφές αμέσως μόλις εμφανιστεί. 

Το xDrive της BMW υποστηρίζει ένα ακόμα χαρακτηριστικό γνώρισμα της BMW X5 διασφαλίζοντας μέγιστη πρόσφυση σε δύσκολες επιφάνειες. Εδώ πάλι, ο μεταβλητός έλεγχος  μεταφέρει άμεσα την κινητήρια ισχύ στον άξονα με την καλύτερη πρόσφυση για αποτελεσματική μετάδοση ισχύος σε όλες τις συνθήκες.

Οι πολυάριθμες αρετές του ηλεκτρονικά ελεγχόμενου AWD συστήματος της BMW προσφέρουν, όχι μόνο στις BMW X5 και X3, αλλά και σε όλα τα μοντέλα BMW με xDrive, πραγματικά υποδειγματικές δυνατότητες. Το σύστημα θεωρείται τόσο δημοφιλές, ώστε η BMW έχει γίνει η παγκοσμίως πιο επιτυχημένη κατασκευάστρια οχημάτων AWD στην κατηγορία premium.
Ολοκληρωμένος Έλεγχος Πλαισίου για άριστη ποιότητα ελέγχου.
Για την κατανομή της κινητήριας ισχύος γρήγορα και με μέγιστη ακρίβεια, τα συστήματα AWD xDrive, Δυναμικού Ελέγχου Ευστάθειας - DSC Dynamic Stability, διαχείρισης κινητήρας και Active Steering συνδέονται όλα σε ένα δίκτυο επικοινωνίας μέσω του Ολοκληρωμένου Ελέγχου Πλαισίου - Integrated Chassis Management, διασφαλίζοντας μία άριστη ισορροπία, μεταξύ άλλων, της κατανομής κινητήριας ισχύος, της χρήσης φρένων σε κάθε τροχό ατομικά και της διαχείρισης κινητήρα.

Αυτή η συνύπαρξη πλήρως εναρμονισμένης ανάρτησης και διαχείρισης πλαισίου θέτει τη βάση για δυναμική συμπεριφορά και ενεργητική ασφάλεια πολύ υψηλών προδιαγραφών.
DSC με νέες λειτουργίες, ταχύτερο και πιο ακριβή υδραυλικό έλεγχο.

Προσφέροντας ακόμα υψηλότερα πρότυπα άνεσης, ευκολίας λειτουργίας, το DSC Dynamic Stability Control της νέας BMW X5 συμβάλλει σημαντικά στην ασφαλή και δυναμική οδήγηση. Οι βασικές λειτουργίες του συστήματος DSC περιλαμβάνουν ABS, Αυτόματο Έλεγχο Ευστάθειας - ASC Automatic Stability Control, Δυναμικό Έλεγχο Ευστάθειας - DSC Dynamic Stability Control, όπως υποδηλώνει το όνομά του, Έλεγχο Ευστάθειας Τρέιλερ - Trailer Stability Control, Έλεγχο Κατηφόρας - HDC Hill Descent Control, Δυναμικό Έλεγχο Φρένων - DBD Dynamic Brake Control που μεγιστοποιεί την πίεση πέδησης όποτε απαιτείται για πολύ ισχυρή επιβράδυνση, καθώς και Έλεγχο Φρένων στις Στροφές - CBC Cornering Brake Control που εμποδίζει το αυτοκίνητο να κλείσει την τροχιά του σε μία στροφή όταν ο οδηγός πατάει το φρένο ελαφρά.

Το ADB Automatic Differential Brake, τέλος, ένα επίσης πολύ εξελιγμένο ηλεκτρονικό σύστημα, ενεργεί σαν «ηλεκτρονικό μπλοκέ διαφορικό», εφαρμόζοντας αυτόματα πίεση πέδησης στον τροχό που πρόκειται να σπινάρει.

Το νέο σύστημα DSC της BMW χρησιμεύει και για τη βελτίωση του συστήματος φρένων με διάφορες πρόσθετες λειτουργίες. Πρώτον, αντισταθμίζει αυτόματα οποιαδήποτε μείωση στην ισχύ πέδησης σε εξαιρετικά υψηλές θερμοκρασίες, αυξάνοντας ανάλογα τις δυνάμεις πέδησης (υποστήριξη κατά της κόπωσης). Ένα ανεπαίσθητο φρενάρισμα, από την άλλη, βελτιώνει την αναμονή των φρένων σε καταστάσεις που ίσως απαιτούν άμεση επιβράδυνση (Brake Standby). Το τακτικό στέγνωμα των φρένων – μία ακόμα λειτουργία –βελτιστοποιεί την απόδοση των φρένων στο  βρεγμένο δρόμο, ενώ η Υποστήριξη Εκκίνησης διευκολύνει την εκκίνηση του αυτοκινήτου σε μία επικλινή ανηφόρα.

Ένα ακόμα χαρακτηριστικό της BMW X5 είναι το χειρόφρενο με ηλεκτρομηχανική και υδραυλική λειτουργία που εμπλέκεται και απελευθερώνεται με το πάτημα ενός μπουτόν.

DTC για καλύτερη πρόσφυση και πιο δυναμική συμπεριφορά.

Αντανακλώντας τα υψηλά πρότυπα δυναμικής συμπεριφοράς της, η νέα BMW X5 προσφέρει επίσης Δυναμικό Έλεγχο Πρόσφυσης - DTC Dynamic Traction Control. Το μόνο που πρέπει να κάνει ο οδηγός για να ενεργοποιήσει το πρόγραμμα DTC, είναι να πατήσει ένα μπουτόν στην κεντρική κονσόλα. Αυτό αυξάνει τα όρια παρέμβασης στον κινητήρα και τα φρένα, επιτρέποντας στην BMW X5 να ξεκινά ομαλά στο χιόνι ή στην άμμο, με τους κινητήριους τροχούς να σπινάρουν σκόπιμα ελαφρά. Τέλος, το DTC προάγει ένα ακόμα πιο σπορ και δυναμικό στυλ οδήγησης.

Το ισχυρό σύστημα πέδησης της νέας BMW X5, υποστηριζόμενο από τις πολυάριθμες, νέες λειτουργίες του DSC, διασφαλίζει άριστη ισχύ ακινητοποίησης σε κάθε περίπτωση, με τα εσωτερικά αεριζόμενα δισκόφρενα σε όλους τους τροχούς να προσφέρουν την απαιτούμενη ισχύ πέδησης.

Η διάμετρος των δισκόφρενων της BMW X5 3.0si είναι 332 mm μπροστά και 320 mm πίσω. Στην X5 4.8i, οι αντίστοιχες διαστάσεις είναι 365 και 345 mm.
Το πρώτο SAV με ελαστικά runflat στάνταρ.

Η νέα BMW X5 είναι το πρώτο αυτοκίνητο στην κατηγορία του με στάνταρ ελαστικά runflat. Αυτά τα ελαστικά ασφαλείας τοποθετούνται στις λεγόμενες ζάντες «εκτεταμμένου χείλους στεφάνης», και είναι η τέταρτη γενιά του συγκεκριμένου είδους ελαστικών. 

Τα ελαστικά Runflat επιτρέπουν τη συνέχιση της οδήγησης ακόμα και μετά από πλήρη απώλεια πίεσης: Σε μια τέτοια περίπτωση, η οδήγηση μπορεί να συνεχιστεί για μέχρι 150 χιλιόμετρα και με μέγιστη ταχύτητα 80 km/h με το όχημα πλήρως φορτωμένο, ενώ μπορεί να καλυφθεί ακόμα μεγαλύτερη απόσταση χωρίς μέγιστη πληρότητα φορτίου.

Η νέα BMW X5 κυκλοφορεί τώρα στάνταρ με ζάντες αλουμινίου 18-ιντσών σε συνδυασμό με ελαστικά 255/55. Μεγαλύτερες ζάντες 19 ή ακόμα και 20 ιντσών με ελαστικά μέχρι 275/40 μπροστά και 315/35 πίσω διατίθενται προαιρετικά. Και στην περίπτωση αυτή, τα ελαστικά είναι τεχνολογίας runflat.

Ένα ακόμα στοιχείο ασφαλείας είναι η ένδειξη ‘Tyre Defect Indicator’ που προειδοποιεί τον οδηγό για σταδιακή απώλεια πίεσης ελαστικού. Συγκρίνοντας συνεχώς την ταχύτητα των ελαστικών, το σύστημα αυτό καταγράφει οποιαδήποτε απόκλιση από την κανονική πίεση. Ένα εικονίδιο στο ταμπλό ενημερώνει τον οδηγό όποτε η απώλεια πίεσης αποκλίνει από την ενδεικνυόμενη πάνω από 30 %.
Υποδειγματικός σε κάθε περίτπτωση: βενζινοκινητήρας V8.

Ένα premium SAV απαιτεί και αξίζει μία κινητήρια μονάδα που να προσφέρει εντυπωσιακή ροπή και ισχύ σε συνδυασμό με πολιτισμένη λειτουργία. Γι’ αυτό ακριβώς, η νέα BMW X5 διατίθεται με δύο βενζινοκινητήρες και ένα πετρελαιοκινητήρα που ικανοποιούν αυτές τις απαιτήσεις.

Ιδιαίτερα ο οκτακύλινδρος βενζινοκινητήρας της BMW X5 4.8i προσφέρει ένα υψηλό επίπεδο επιδόσεων σε όλες τις περιπτώσεις: Αναβαθμισμένη και επί της ουσίας ανανεωμένη, αυτή η κορυφαία μονάδα αποδίδει μέγιστη ισχύ 261 kW/355 hp από κυβισμό 4,799 cm3. Εκτός από τη μεταβλητή ρύθμιση εκκεντροφόρων double-VANOS και τον πλήρως μεταβλητό έλεγχο βαλβίδων VALVETRONIC, ο οκτακύλινδρος κινητήρας διαθέτει τώρα, μεταξύ άλλων, πιο εξελιγμένη και αποτελεσματική διαχείριση κινητήρα. 

Βελτιστοποιημένης ροής αυλοί εισαγωγής και βαλβίδες, ένα σύστημα εισαγωγής δύο σταδίων και δύο θαλάμων, καθώς και ένα ολοκαίνουργιο σύστημα εξάτμισης συνεργάζονται για τη διασφάλιση μιας ομαλής ροής μίγματος καυσίμου/αέρα, προσφέροντας στη νέα BMW X5 ακόμα ισχυρότερη απόκριση και πραγματικά έξοχη δυναμική συμπεριφορά.

Η μονάδα V8 της νέας BMW X5 4.8i αποδίδει μέγιστη ροπή 475 Nm, μεταξύ 3,400 και 3,800 σ.α.λ., προσφέροντας δυναμικές, οικονομικές επιδόσεις. Η επιτάχυνση από στάση στα 100 km/h γίνεται σε 6.5 δευτερόλεπτα, σημειώνοντας νέο ρεκόρ, ενώ η τελική του ταχύτητα περιορίζεται από τον ηλεκτρονικό κόφτη στα 240 km/h.

Παρά την αύξηση της κινητήριας ισχύος κατά 11 %, η κατανάλωση καυσίμου μειώνεται κατά 5 % στα 12.5 λίτρα/100 χλμ. (προκαταρκτικά δεδομένα) στο μικτό κύκλο EU.

Τέλος, η νέα μονάδα V8 της BMW X5 4.8i πληροί τις προδιαγραφές εκπομπών ρύπων Euro 4 και τις αντίστοιχες Αμερικανικές ULEV II.

Ελαστικός και ελαφρύς: εν σειρά εξακύλινδρος βενζινοκινητήρας.

Ο εν σειρά εξακύλινδρος βενζινοκινητήρας της νέας BMW X5 3.0si αντιπροσωπεύει την τελευταία λέξη της τεχνολογίας στη σχεδίαση των κινητήρων. Αυτή η μονάδα 3.0-λίτρων συνδυάζει την ομαλή, άμεση και εύστροφη απόκριση με πολιτισμένη λειτουργία. Η μέγιστη απόδοση ισχύος είναι 200 kW/272 hp, και η μέγιστη ροπή των 315 Nm επιτυγχάνεται στις 2,750 σ.α.λ.

Οι τεχνολογίες Double-VANOS και VALVETRONIC συμβάλλουν επίσης στις βέλτιστες, οικονομικές επιδόσεις. Το βάρος του κινητήρα έχει μειωθεί, καθώς ο στροφαλοθάλαμος από μαγνήσιο/αλουμίνιο μειώνει το συνολικό βάρος του νέου εξακύλινδρου κινητήρα κατά 10 kg, στα161 kg μόνο – πλεονέκτημα που διευκολύνει την αρμονική κατανομή φορτίου άξονα και, κατ’ επέκταση, στην ευελιξία του οχήματος, και ταυτόχρονα εξυπηρετεί στη μείωση της κατανάλωσης καυσίμου.

Η αντλία νερού του συστήματος ψύξης τώρα λειτουργεί ηλεκτρικά μόνον όταν είναι απαραίτητο, ενώ συμβάλλει και στη γενική οικονομία. 

Η BMW X5 3.0si έχει επιτάχυνση 0 - 100 km/h σε 8.1 δευτερόλεπτα και τελική ταχύτητα 225 km/h  (ή, αντίστοιχα, 210 km/h με ελαστικά H-spec). Η κατανάλωση καυσίμου στο μικτό κύκλο EU είναι 10.9 λίτρα/100 χλμ. (προκαταρκτικά δεδομένα), δηλαδή 14 % χαμηλότερη από του προηγούμενου μοντέλου, παρά την αύξηση ισχύος κατά 18 %. 
Δυνατός και πολιτισμένος: αλουμινένιος πετρελαιοκινητήρας με τεχνολογία common rail τρίτης γενιάς και πιεζοηλεκτρικά μπεκ.

Η πετρελαιοκίνητη έκδοση της νέας BMW X5 προσφέρει επίσης όλα τα χαρακτηριστικά ενός premium SAV με πραγματικά υποδειγματική ισχύ και επιδόσεις. 
Ζυγίζοντας τώρα 25 kg λιγότερο από την προηγούμενη μονάδα χάρη στον αλουμινένιο στροφαλοθάλαμο, αυτός ο υποδειγματικός, εν σειρά εξακύλινδρος κινητήρας αποδίδει μέγιστη ισχύ 170 kW/231 hp από κυβισμό τριών λίτρων, απολαμβάνοντας τα πλεονεκτήματα μιας τεχνολογίας άμεσου ψεκασμού καυσίμου common rail με πιεζοηλεκτρικά μπεκ. Η μέγιστη ροπή των 520 Nm, από την άλλη, διατηρείται σταθερή μεταξύ 2,000 και 2 ,750 σ.α.λ.

Αυτή η σημαντική ισχύς στις χαμηλές στροφές οφείλεται στο νέο υπερσυμπιεστή καυσαερίων: Ο υπερσυμπιεστής διαθέτει τουρμπίνα μεταβλητής γεωμετρίας και ηλεκτρική ρύθμιση, ανταποκρινόμενος από νωρίς και χωρίς καθυστέρηση και προσφέροντας αυξημένη ροπή και ισχύ. 

Με τεχνολογία common rail τρίτης γενιάς, ο εν σειρά εξακύλινδρος κινητήρας της BMW X5 3.0d υιοθετεί επίσης το πιο προηγμένο σύστημα ψεκασμού που διατίθεται αυτή τη στιγμή για ένα πετρελαιοκινητήρα. Τα πιεζοηλεκτρικά μπεκ ψεκάζουν το καύσιμο αποτελεσματικά και με ακρίβεια σε έξι θαλάμους καύσης με πίεση 1,600 bar. Η διαδικασία καύσης δεν προσφέρει μόνον ισχύ και οικονομία καυσίμου, αλλά και χαμηλούς ρύπους, ενώ ένα φίλτρο σωματιδίων που τοποθετείται κοντά στον κινητήρα καθώς και ένας οξειδωτικός καταλύτης στην ίδια μονάδα διασφαλίζουν διαχείριση καυσαερίων σύμφωνα με τις προδιαγραφές EU4.

Η νέα BMW X5 3.0d επιταχύνει από στάση στα 100 km/h σε 8.3 δευτερόλπετα και έχει τελική ταχύτητα 216 km/h (ή, αντίστοιχα, 210 km/h με ελαστικά H-spec). Η κατανάλωση καυσίμου είναι μόλις 8.7 λίτρα diesel ανά 100 χιλιόμετρα στο μικτό κύκλο EU, μείωση 7 % από το προηγούμενο μοντέλο παρά την αύξηση ισχύος κατά 6 %. 
Νέο εξατάχυτο αυτόματο κιβώτιο με ταχύτερη διαδικασία αλλαγής ταχυτήτων και αναβαθμισμένη άνεση.

Η νέα BMW X5 κυκλοφορεί στάνταρ με εξατάχυτο αυτόματο κιβώτιο που είναι πιο αναβαθμισμένο από πριν. Πραγματικά, το νέο εξατάχυτο αυτόματο αλλάζει ταχύτητες ασύγκριτα ταχύτερα, με απαράμιλλη ακρίβεια και απόδοση, βελτιώνοντας όχι μόνο την οδηγική άνεση, αλλά πάνω από όλα τη δυναμική απόδοση της BMW X5. Εξάλλου, το κιβώτιο βοηθά τον κινητήρα να επιτυγχάνει ένα εξαιρετικά υψηλό πρότυπο οικονομίας.

Το νέο αυτόματο κιβώτιο διατίθεται σε δύο εκδόσεις, προσαρμοσμένες ειδικά στη ροπή του εξακύλινδρου βενζινοκινητήρα, αφενός, και του εξακύλινδρου πετρελαιοκινητήρα και οκτακύλινδρου βενζινοκινητήρα, αφετέρου. Και οι δύο εκδόσεις εφαρμόζουν νέα τεχνολογία μετατροπέα και εξαιρετικά αποτελεσματικό λογισμικό που περιορίζει τους χρόνους αντίδρασης και αλλαγής συγκριτικά με ένα συμβατικό αυτόματο κιβώτιο μέχρι 50 %. Και η άμεση ανίχνευση της κατάλληλης απαιτούμενης σχέσης επιτρέπει την υπερπήδηση μιας ή περισσοτέρων ταχυτήτων στο κατέβασμα, χωρίς να χάνεται πρόσθετος χρόνος.

Με την ασυνήθιστα δυναμική διαδικασία αλλαγής ταχυτήτων και την άμεση σύνδεση με τον κινητήρα, το νέο, εξατάχυτο αυτόματο κιβώτιο προάγει ενεργά το σπορ και δυναμικό χαρακτήρα της νέας BMW X5. Ταυτόχρονα, συμβάλλει στη διασφάλιση άνετων, ξεκούραστων και οικονομικών ταξιδιών, με χαμηλές στροφές κινητήρα.
Νέος ηλεκτρονικός επιλογέας ταχυτήτων.

Το αυτόματο κιβώτιο ελέγχεται από ένα νέο, ηλεκτρονικό επιλογέα ταχυτήτων που λανσάρεται για πρώτη φορά στη νέα BMW X5. Ενώ το σχέδιο αλλαγής ταχυτήτων είναι το ίδιο με ενός συμβατικού αυτόματου κιβωτίου, ο επιλογέας επιστρέφει στη θέση εκκίνησής του μετά από κάθε χρήση. 

Η διαχείριση της μετάδοσης δεν γίνεται πλέον μηχανικά αλλά επιτυγχάνεται μέσω ηλεκτρικών σημάτων. Η θέση στάθμευσης (parking), για παράδειγμα, ενεργοποιείται πατώντας το μπουτόν P στην επάνω πλευρά του επιλογέα. Στη συνέχεια, για τη μηχανική αλλαγή σχέσεων, το μόνο που πρέπει να κάνει ο οδηγός είναι να πιέσει τον επιλογέα προς τα αριστερά και να αλλάζει σειριακά τις ταχύτητες με το χέρι: Για ανέβασμα ταχύτητας, ο οδηγός τραβά τον επιλογέα προς τα πίσω, για κατέβασμα, τον πιέζει προς τα εμπρός. Μία ένδειξη στον ίδιο τον επιλογέα και στο ταμπλό δείχνει την ταχύτητα που έχει εμπλακεί τη συγκεκριμένη στιγμή.

Εκτός από την κοντή και εργονομική διαδρομή του επιλογέα που διασφαλίζει ένα υψηλό πρότυπο άνεσης, παρέχεται το πλεονέκτημα πρόσθετων αποθηκευτικών χώρων στην κεντρική κονσόλα.
Στιβαρή παρουσία και κομψότητα: έξοχη σχεδίαση.

Η νέα BMW X5 ξεχωρίζει επίσης χάρη στην πολύ ελκυστική και κομψή αισθητική της που χρησιμοποιεί τις μεγάλες διαστάσεις αυτού του πεντάθυρου «αθλητή», όχι σαν απλή ένδειξη μεγέθους, αλλά σαν σύμβολο δυναμικής κομψότητας και στιβαρής παρουσίας. Οι αναλογίες του προηγούμενου μοντέλου έχουν μελετηθεί προσεκτικά και αυξηθεί, ενώ η γενικότερη εμφάνιση του αυτοκινήτου αποπνέει μία δυναμική αίσθηση ευελιξίας, παρά τις μεγαλύτερες διαστάσεις – μήκος αυξημένο κατά 18.7 cm, πλάτος κατά 6.1 cm.

Αυτό το ξεχωριστό στυλ δεν δημιουργείται μόνον από τους κοντούς προβόλους μπροστά / πίσω και τους μεγαλύτερους τροχούς, αλλά και από τη μικρή απόσταση μεταξύ του εμπρός άξονα και του ταμπλό που οδηγεί το βλέμμα απευθείας στο εμπρός τμήμα της νέας X5. Το αποτέλεσμα είναι μία άριστη οπτική ισορροπία εμπρός και πίσω τμήματος, με την ομαλή αρμονία των αναλογιών να προδίδει τη φιλοσοφία AWD της νέας BMW X5.

Χάρη στο μακρύτερο μεταξόνιο, η νέα BMW X5 επιτυγχάνει σημαντικά υψηλότερα πρότυπα ευστάθειας και αισθητικής. Χαρακτηριστική είναι η συνάντηση των γραμμών όλων των κολόνων για τη δημιουργία μιας χαμηλής γραμμής οροφής, υπστηρίζοντας τη συνολική εντύπωση κομψότητας και σπορ φιλοσοφίας. 

Ένα κλασικό σχεδιαστικό χαρακτηριστκό της BMW στο πλάι είναι η γραμμή στο ύψος των χειρολαβών των θυρών, η οποία και ανασηκώνεται ελαφρώς προς τα πίσω. Στο σημείο αυτό, οι κοίλες και κυρτές επιφάνειες του αυτοκινήτου συναντώνται, ενώ η γραμμή που ξεκινά πίσω από τους θόλους των εμπρός τροχών και περιστοιχίζει ολόκληρο το πίσω τμήμα δεν διακόπτεται ούτε από τα συγκροτήματα των πίσω φώτων.
Ισχυρό εμπρός άκρο, δυναμικό πίσω τμήμα.

Οι δυναμικές, έντονες καμπύλες του καπό του κινητήρα, οι τρισδιάστατες μπάρες στη μάσκα της BMW, και οι μονάδες των προβολέων που ενσωματώνονται στα πλαϊνά πάνελ, όλα συντείνουν στη δημιουργία μιας ιδιαίτερα δυναμικής έκφρασης που απεικονίζεται στη φυσιογνωμία της νέας BMW X5. Οι επιθετικές γραμμές του αυτοκινήτου τονίζονται περαιτέρω από τους αρμούς του καπό (που εξέχουν) και των ανάγλυφων πλαϊνών τμημάτων που συνεχίζουν τις γραμμές των προβολέων. Πραγματικά, οι διπλοί στρογγυλοί προβολείς δίνουν την εντύπωση ότι είναι ελαφρώς κομμένοι στο πάνω μέρος τους προσδίδοντας δυναμισμό στο εμπρός τμήμα. 

Δυναμική κομψότητα είναι ο κατάλληλος χαρακτηρισμός και για το πίσω τμήμα της νέας BMW X5. Το ψηλό πάνω άκρο του πίσω προφυλακτήρα τονίζει το καθαρό πλάτος του αυτοκινήτου και, σαν αποτέλεσμα, την ισχυρή και στιβαρή παρουσία του στο δρόμο. Η εντύπωση αυτή επιτείνεται περαιτέρω από την οριζόντια δομή των πίσω συγκροτημάτων φώτων, σε χαρακτηριστική σχεδίαση L της BMW, που αγκαλιάζουν το πορτμπαγκάζ. Τέσσερις ράβδοι με λυχνίες LED χαρίζουν στη νέα BMW X5 μία δυναμική και εντυπωσιακή εμφάνιση τη νύχτα, παρατηρώντας την από πίσω.

Ο συνδυασμός κυρτών και κοίλων επιφανειών συνταιριάζει το δυναμικό στοιχείο των SAV της BMW με την κομψή αισθητική ενός γνήσιου αυτοκινήτου premium. Ο συνδυασμός αυτός δημιουργεί μία δυναμική ροή φωτός και σκιάς που συμβολίζει την φωτεινότητα και δίνει στις επιφάνειες μία σαφή δομή. Οι μυώδεις θόλοι των τροχών, από την άλλη, αποτελούν σαφές σύμβολο ευστάθειας. Τέλος, η προβολή της οριζόντιας γραμμής των τροχών μέσω του μεγάλου μετατροχίου προσδίδει στη νέα BMW X5 μία πραγματικά ξεχωριστή εμφάνιση. 
Αεροδυναμικό, ασφαλές και ευρύχωρο: το αμάξωμα.

Μία από τις υποδειγματικές σχεδιαστικές αρετές της νέας BMW X5 είναι η πρωτοφανής αεροδυναμική με χαμηλό συντελεστή οπισθέλκουσας. Οι δυνάμεις άνωσης που διατηρούνται στο ελάχιστο βελτιώνουν και τη δυναμική συμπεριφορά και την ασφάλεια. Τέλος, ο συντελεστής οπισθέλκουσας 0.33 (X5 3.0si), τοποθετεί τη νέα BMW X5 στην κορυφή της κατηγορίας και στον τομέα αυτό. 

Αυτή η έξοχη τιμή αεροδυναμικής διασφαλίζεται μεταξύ άλλων, από το κάτω μέρος του πατώματος που είναι απολύτως λείο και επίπεδο από μπροστά μέχρι πίσω, τα σπόιλερ, καθώς και από τις ειδικές αεροδυναμικές βελτιώσεις πίσω. Η νέα BMW X5 είναι επίσης το πρώτο αυτοκίνητο παραγωγής στον κόσμο που φέρει αεροτομή οροφής με αεροδυναμικά άκρα ενσωματωμένα στο πλάι για διακοπή της ροής αέρα προσδιορισμένη με απόλυτη ακρίβεια. Εκτός από την αεροτομή οροφής, τα πίσω φώτα φέρουν επίσης ειδικά άκρα για τη βελτίωση της ροής του αέρα.

Με μήκος 4,854 mm και πλάτος 1,933 mm, η νέα BMW X5 είναι πολύ μεγαλύτερη από την προκάτοχό της. Παραμένει όμως ένα κομψό, σπορ αυτοκίνητο από όλες τις γωνίες. 

Το μέγεθος και την ευελιξία εσωτερικού αποκτούν ακόμα μεγαλύτερη σημασία, καθώς η νέα BMW X5 προφέρει πέντε ολοκληρωμένα καθίσματα από κάθε άποψη, αλλά και εξαιρετικά ξεκούραστα, κατάλληλα ακόμα και για ταξίδια μεγάλων αποστάσεων.
Μέγιστη ευελιξία: δύο πρόσθετα καθίσματα στην τρίτη σειρά.

Ένα ακόμα δείγμα του υψηλού επιπέδου ευελιξίας που προσφέρει η νέα X5 είναι η δυνατότητα ενσωμάτωσης μιας τρίτης σειράς καθισμάτων πίσω, απευθείας από το εργοστάσιο. Αυτή μπορεί να φιλοξενήσει με άνεση δύο ακόμα επιβάτες ύψους περίπου 1.70 m.

Τα δύο καθίσματα συνοδεύονται από ζώνες ασφαλείας τριών σημείων και προσκέφαλα ρυθμιζόμενα καθ’ ύψος. Για να διασφαλίζεται άνετη πρόσβαση στην τρίτη σειρά καθισμάτων, η δεύτερη σειρά μπορεί να μετατοπίζεται προς τα εμπρός, με τις πλάτες να παραμένουν κάθετες, ενώ οι υποδοχές-λαβές στην εσωτερική επένδυση των κολόνων C διευκολύνουν την πρόσβαση. 

Η κλίση της πλάτης των καθισμάτων της δεύτερης σειράς είναι ρυθμιζόμενη σε τέσσερις διαφορετικές θέσεις, ενώ ολόκληρη η σειρά έχει μεταβλητή απόσταση, βοηθώντας κυρίως στην τοποθέτηση μεγάλων αντικειμένων στο χώρο αποσκευών.

Αναβαθμισμένο επίπεδο άνεσης για τους επιβάτες της τρίτης σειράς, παρέχουν, μεταξύ άλλων, οι ανεξάρτητοι αεραγωγοί θέρμανσης και εξαερισμού. Στην περίπτωση που τα πρόσθετα καθίσματα δεν χρειάζονται, αναδιπλώνται ατομικά μέσα στο πάτωμα του χώρου αποσκευών, χωρίς να φαίνονται καθόλου, ή να απαιτούν πρόσθετο χώρο, αποκαλύπτοντας μία μεγάλη επιφάνεια φοόρτωσης από μπροστά μέχρι πίσω όταν αναδιπλώνονται και τα καθίσματα της δεύτερης σειράς. Ένα ακόμα σημείο είναι ότι οι επιβάτες της δεύτερης σειράς καθισμάτων απολαμβάνουν επιπλέον χώρο για τα γόνατα 40 mm σε σχέση με το προηγούμενο μοντέλο.

Ανεξάρτητα από τον αριθμό των καθισμάτων που χρησιμοποιούνται, προσφέρεται άφθονος χώρος μέσα στο πορτμπαγκάζ που ανοίγει σε δύο τμήματα. Ο χώρος αποσκεών πίσω είναι τώρα 100 mm μεγαλύτερος σε μήκος από πριν.

Ένας πρόσθετος αποθηκευτικός χώρος κάτω από το πάτωμα του χώρου αποσκευών, όπως στα μοντέλα χωρίς τρίτη σειρά καθισμάτων, προσφέρει  90λίτρα επιπλέον χώρου. Η συνολική χωρητικότητα για αποθήκευση σύμφωνα με το πρότυπο VDA έχει αυξηθεί κατά 110 λίτρα ή κατά 22 %, στα 620 λίτρα για την πενταθέσια έκδοση της νέας BMW X5. Και αν ο οδηγός θελήσει να αναδιπλώσει πλήρως την ασύμμετρα διαιρούμενη δεύτερη σειρά καθισμάτων, ο όγκος του χώρου αποσκευών αυξάνεται στα 1,750 λίτρα t (+ 200 λίτρα ή 13 % σε σχέση με το προηγούμενο μοντέλο). Ακόμα και με την τρίτη σειρά καθισμάτων αναδιπλωμένη, η χωρητικότητα φτάνει στα 200 λίτρα.
Έξυπνη δομή ελαφρού βάρους: μεγαλύτερη στιβαρότητα, βάρος σχεδόν αμετάβλητο.

Παρά τις μεγαλύτερες διαστάσεις της νέας X5 σε σχέση με το προηγούμενο μοντέλο, οι μηχανικοί και σχεδιαστές της BMW κατάφεραν να διατηρήσουν το βάρος της νέας BMW X5 σχεδόν αμετάβλητο, κάνοντας το αμάξωμα ακόμα πιο άκαμπτο στη διαδικασία αυτή. Για να επιτυγχάνεται πρόσθετος χώρος και επιπλέον αντοχή χωρίς σημαντική αύξηση βάρους, οι μηχανικοί εφάρμοσαν διεξοδικά την έξυπνη τεχνολογία ελαφρού βάρους.

Τόσο η επιλογή των υλικών, όσο και η διάταξη και γεωμετρία των δοκών υποστήριξης, των βραχιόνων και των ενισχυτικών στοιχείων βασίζονται σε μία γενικότερη φιλοσοφία που εστιάζεται στη μέγιστη ασφάλεια σε περίπτωση σύγκρουσης, σε συνδυασμό με ανώτερη ευελιξία. Η στρεπτική ακαμψία έναντι του προηγούμενου μοντέλου έχει αυξηθεί περίπου κατά 15 % από 23,500 σε 27,000 Nm/μοίρα. 

Το αποτέλεσμα της συγκεκριμένης σχεδίασης και διάταξης απορρέει σαφώς από την αναβαθμισμένη φιλοσοφία ελαφρού βάρους. Το κριτήριο αυτό περιγράφει την στρεπτική ακαμψία σε σχέση με την επιφάνεια του εδάφους (σημεία επαφής τροχών) καθώς και το βάρος του οχήματος και εκφράζει την ποιότητα της νέας BMW X5, ως ενός αυτοκινήτου που - λαμβάνοντας υπόψη τις διαστάσεις του αμαξώματός του - προσφέρει τον υψηλότερο δυνατό βαθμό στιβαρότητας και ευελιξίας. Ακόμα και η προαιρετική, μεγάλη πανοραμική, κρυστάλλινη οροφή δεν επηρεάζει αισθητά την ακαμψία του αμαξώματος.

Κορυφαία στρεπτική ακαμψία και ασφάλεια στις συγκρούσεις.

Η ακαμψία μπροστά βελτιστοποιείται χωρίς αύξηση βάρους, με χαμηλούς βραχίονες έδρασης γύρω από τους θόλους των τροχών που σχηματίζουν καμπύλη προς τη μέση του αυτοκινήτου και συνδέονται σταθερά με τις βάσεις του κινητήρα. Γύρω από τις κολόνες C, ένας κλειστός δακτύλιος στρέψης εξυπηρετεί επίσης για τη βελτίωση της ακαμψίας του αμαξώματος.

Η ακαμψία του αμαξώματος αυξάνεται περαιτέρω με σφήνες στο πορτμπαγκάζ σε μέσο ύψος στις δύο κολόνες D όταν κλείνουν. Η επαφή μεταξύ των σφηνοειδών στοιχείων και των πλαισίων διασφαλίζεται μέσω της λειτουργίας «απαλού κλεισίματος» του πορτμπαγκάζ (soft close), με αποτέλεσμα σημαντική αύξηση της ακαμψίας του πίσω τμήματος. Πραγματικά, για να επιτευχθεί το ίδιο αποτέλεσμα με οποιονδήποτε άλλο τρόπο, οι μηχανικοί και σχεδιαστές αμαξώματος θα χρειάζονταν πρόσθετα μεταλλικά εξαρτήματα βάρους περίπου έξι κιλών.

Ατσάλι υψηλής και πολύ υψηλής αντοχής χρησιμοποιείται κυρίως στο πίσω άκρο της νέας BMW X5 για να επιτυγχάνεται βέλτιστη ακαμψία και αντοχή στα φορτία σε μία οπίσθια σύγκρουση, παρά την ελάχιστη χρήση υλικού. Μπροστά, από την άλλη πλευρά, η χρήση μιας βάσης ελατηρίου από χυτό αλουμίνιο εξυπηρετεί για μείωση του βάρους και παράλληλα βελτιστοποίηση της ακαμψίας.

Η σχεδίαση και διάταξη των εμπρός πλαϊνών πάνελ και οι αρθρωτές τους βάσεις από πλαστικό εξυπηρετεί επίσης στην επίτευξη αρκετών στόχων εξέλιξης ταυτόχρονα: Εκτός από το μικρότερο βάρος και τη μεγαλύτερη ελευθερία σχεδίασης, ένας από τους στόχους είναι η γενικότερη προστασία των πεζών.
Βάση για παθητική ασφάλεια: άκαμπτος κλωβός επιβατών.

Για τη βελτίωση της παθητικής ασφάλειας στα υψηλότερα δυνατά επίπεδα, οι μηχανικοί σχεδίασης και κατασκευής επικεντρώθηκαν εξ αρχής στην εξέλιξη του αμαξώματος της νέας BMW X5 με βάση τη μέγιστη αντοχή του κλωβού επιβατών. Οι δυνάμεις που επενεργούν στο αυτοκίνητο σε περίπτωση σύγκρουσης παιρνούν μέσω των βάσεων του κινητήρα και του πλαισίου από διάφορες διαδρομές απόσβεσης φορτίου, για να μην καταπονούνται οι επιμέρους δομές από υπερβολικά φορτία.

Δεδομένης της δομής του αμαξώματός της και του μεγάλου αριθμού των συστημάτων ασφαλείας, η νέα BMW X5 έχει όλα τα προσόντα για να παίρνει άριστα στα σχετικά crash test. Κατά τη δημιουργία της συνολικής φιλοσοφίας ενεργητικής και παθητικής ασφάλειας, οι μηχανικοί έλαβαν επίσης σοβαρά υπόψη τα τελευταία αποτελέσματα της έρευνας ατυχημάτων της BMW, προβλέποντας για τη νέα BMW X5 όχι μόνον εμπρόσθιους και πλευρικούς (προστασίας γορών/θώρακα) αερόσακους, αλλά και αερόσακους κεφαλής/τύπου κουρτίνας σαν στάνταρ χαρακτηριστικά. Οι αερόσακοι αυτοί διογκώνονται από τα καλύμματα των κολόνων A και την επένδυση οροφής για την αξιόπιστη προστασία των επιβατών των πρώτων δύο σειρών από τραυματισμό.

Η νέα BMW X5 εφοδιάζεται με ζώνες ασφαλείας τριών σημείων σε όλα τα καθίσματα. Αυτά τα συστήματα συγκράτησης συνοδεύονται από περιοριστές φορτίου και από ένα προεντατήρα στα εμπρός καθίσματα. Τελευταίο και πολύ σημαντικό, βάσεις πρόσδεσης παιδικών καθισμάτων ISOFIX προσφέρονται στάνταρ στη δεύτερη σειρά καθισμάτων.
Σε περίπτωση επικείμενης ανατροπής, αισθητήρες ανατροπής στη νέα BMW X5 ενεργοποιούν τους αερόσακους τύπου κουρτίνας και τους προεντατήρες των ζωνών. Οι αισθητήρες αυτοί οι οποίοι επικοινωνούν μέσω δικτύου με το Σύστημα Ελέγχου Δυναμικής Ευστάθειας - DSC Dynamic Stability Control, εγγυώνται έγκαιρη και κατάλληλη λειτουργία του συστήματος. Και για την αποφυγή οπίσθιων συγκρούσεων, η νέα BMW X5, όπως και άλλα μοντέλα BMW, είναι εξοπλισμένη με προσαρμοζόμενα φώτα στοπ δύο σταδίων.

Όποτε ο οδηγός πατά φρένο ιδιαίτερα δυνατά, αυξάνεται η επιφάνεια φωτισμού των φώτων στοπ, προειδοποιώντας σαφώς τους οδηγούς που ακολουθούν για ανάλογο δυνατό φρενάρισμα.
Εσωτερικό: λειτουργικό και ποιοτικό.

Το κάθισμα του οδηγού στο τιμόνι της νέας BMW X5 είναι σχεδιασμένο με γνώμονα την έξοχη οδηγική απόλαυση σε ένα ισχυρό, δυναμικό και πραγματικά ευέλικτο (πολυμορφικό) αυτοκίνητο. Η ψηλότερη, επιβλητική θέση των καθισμάτων και η διάταξη του ταμπλό που είναι ελαφρώς στραμμένη στον οδηγό μεταφέρουν την εντύπωση του απόλυτου ελέγχου του αυτοκινήτου. Όλες οι λειτουργίες και οι ενδείξεις είναι σαφείς και ευανάγνωστες και από το συνοδηγό στη μέση του ταμπό. Η Οθόνη Ελέγχου (Control Display) για το λειτουργικό σύστημα iDrive της BMW που τοποθείται στο ταμπλό στο ίδιο επίπεδο με τα στρογγυλά όργανα βρίσκεται ακριβώς στο πεδίο ορατότητας του οδηγού. 

Η φίνα σχεδίαση και το αρμονικό πέρασμα από το ταμπλό στις πόρτες, χαρίζουν μία εικόνα ισχύος και κομψότητας ταυτόχρονα. Σε συνδυασμό με την βάση ενίσχυσης της κεντρικής κονσόλας που εκτείνεται μέχρι κάτω, το ταμπλό μοιάζει σαν να αιωρείται ελεύθερα στο χώρο.

Εκτός από την προηγμένη σχεδίαση, υλικά υψηλής ποιότητας, καλόγουστοι χρωματικοί συνδυασμοί, αναπαυτικά καθίσματα και επενδεδυμένα υποβραχιόναι συνθέτουν μία πραγματικά κομψή ατμόσφαιρα. Ο πλούσιος διαθέσιμος χώρος, ο μεγάλος αριθμός αποθηκευτικών χώρων και θαλάμων, και το έξοχο φινίρισμα αντανακλούν την προσωπικότητα ενός εξαιρετικού και πολυμορφικού μοντέλου SAV.

Το εσωτερικό της νέας BMW X5 συνδυάζει το αποκλειστικό στυλ ενός πολυτελούς sedan υψηλών επιδόσειων με την ευελιξία και λειτουργικότητα ενός σύγχρονου SAV.  Πέντε εκδόσεις ταπετσαρίας, έξι χρώματα ταπετσαρίας και διακοσμητικά ένθετα σε πέντε διαφορετικές εκδόσεις σε συνδυασμό με εννέα αποχρώσεις εξωτερικού, προσφέρουν μία μεγάλη ποικιλία επιλογών στην εξατομίκευση της νέας BMW X5, σύμφωνα με το γούστο του πελάτη. Χρωμιωμένα διακοσμητικά ένθετα σε Pearl Gloss, τέλος, προβάλλουν την αξία και κομψότητα της νέας X5 σε συνδυασμό με τα ένθετα στις πόρτες/ταμπλό.
BMW iDrive με οκτώ μπουτόν εξατομίκευσης.

Για τον κατάλληλο έλεγχο και ρύθμιση των λειτουργιών πλοήγησης, κλιματισμού, ψυχαγωγίας και επικοινωνίας, η νέα BMW X5 περιλαμβάνει τη διάσημη φιλοσοφία ελέγχου και λειτουργίας της BMW iDrive. Οι ρυθμίσεις άνεσης και επικοινωνίας γίνεται με περιστροφή, πίεση και πάτημα του iDrive Control στην κεντρική κονσόλα, ενώ οι λειτουργίες που επιλέγονται και οι επιλογές των ρυθμίσεων εμφανίζονται στην Οθόνη Ελέγχου. 

Το νέο, αντιθαμβωτικό μόνιτορ που ρυθμίζει αυτόματα τη φωτεινότητα σύμφωνα με τις συνθήκες φωτισμού περιβάλλοντος τοποθετείται σε άριστη εργονομική διάταξη στο ταμπλό, επιτρέποντας στον οδηγό να διαβάσει τις πληροφορίες που προβάλλονται οποιαδήποτε στιγμή, χωρίς να στρίβει το κεφάλι του ή να παίρνει το βλέμμα του από το δρόμο. 

Τέλος, ο οδηγός έχει οκτώ μπουτόν για να επιλέγει τις αγαπημένες του λειτουργίες, διευκολύνοντας περαιτέρω τη διαδικασία ελέγχου. Πατώντας το ένα από τα μπουτόν μία φορά, για παράδειγμα, ο οδηγός μπορεί να καλεί τηλεφωνικά νούμερα που χρησιμοποιεί με μεγάλη συχνότητα, να ενεργοποιεί ένα συνήθη προορισμό (πλοήγηση) ή να λαμβάνει ένα ραδιοφωνικό σταθμό της επιλογής του.

Προαιρετικά, πληροφορίες πολύ χρήσιμες για τον οδηγό μπορούν να προβάλλονται στην οθόνη Head-Up Display,  χαρακτηριστικό μοναδικό στην κατηγορία SAV, σε μία πολύ βολική, εργονομική θέση στο παρμπρίζ. Επομένως, ο οδηγός μπορεί να έχει την ταχύτητα του αυτοκινήτου, τις οδηγίες πλοήγησης, τα δεδομένα ελέγχου ταχύτητας και τις προειδοποιήσεις που εκδίδει το σύστημα Check/Control της BMW ακριβώς μπροστά του, συνεχώς. 
Άριστη ορατότητα: προβολείς xenon, φωτισμός στροφών και διασταυρώσεων.

Σε συνδυασμό με τα φώτα xenon που διατίθενται προαιρετικά, η νέα  BMW X5 προσφέρει μία ελκυστική και πολύ πρακτική λειτουργία προβολέων μέσω των πλαισίων φώτων στους διπλούς στρογγυλούς προβολείς. Στην περίπτωση αυτή, τα πλαίσια των δύο εσωτερικών προβολέων εκπέμπουν πολύ έντονο και λαμπερό φως περίπου 100 φορές φωτεινότερο από τα συνήθη φώτα στάθμευσης, κάνοντας πιο αισθητή την παρουσία του αυτοκινήτου και από μεγαλύτερη απόσταση.

Αυτό καθιστά επίσης το αυτοκίνητο άμεσα αναγνωρίσιμο σαν BMW, λόγω των χαρακτηριστικών φωτεινών δακτυλίων. Και συγκριτικά με τα στάνταρ φώτα μεσαίας σκάλας, η κατανάλωση ενέργειας μειώνεται πάνω από 50 %.

Το σύστημα High Beam Assist που διατίθεται επίσης προαιρετικά με τη νέα BMW X5 αυξάνει την άνεση κατά τη νυχτερινή οδήγηση. Τα σύστημα αυτό αλλάζει τα φώτα αυτόματα στη μεσαία σκάλα, μόλις κάποιο αυτοκίνητο πλησιάζει από το αντίθετο ρεύμα κυκλοφορίας ή η απόσταση από ένα προπορευόμενο όχημα πέσει κάτω από ένα ορισμένο όριο.

Ένα ακόμα χαρακτηριστικό στην περίπτωση αυτή είναι ότι τα φώτα ομίχλης εκτελούν μία πρόσθετη λειτουργία φώτων κατεύθυνσης: Κάθε φορά που ο οδηγός στρίβει, η δέσμη των φώτων ομίχλης κατευθύνεται στο πλάι μέσω ενός κατόπρου, φωτίζοντας το δρόμο μπροστά σύμφωνα με την κατεύθυνση του αυτοκινήτου.

Ένα ακόμα ενδιαφέρον χαρακτρηριστικό που διατίθεται προαρετικά με τη νέα BMW X5 είναι το Cruise Control με λειτουργία πέδησης. Αυτό επενεργεί στο σύστημα διαχείρισης του κινητήρα, στην σχέση του κιβωτίου και στα φρένα προκειμένου να διατηρήσει με ακρίβεια την ταχύτητα που έχει οριστεί εκ των προτέρων. Καταγράφοντας συνεχώς την πλευρική επιτάχυνση του αυτοκινήτου, το Cruise Control με λειτουργία πέδησης αναγνωρίζει επίσης τον κίνδυνο υπονόμευσης της ασφάλειας και της άνεσης στις στροφές, μειώνοντας ανάλογα την ταχύτητα του αυτοκινήτου. Και για τη διατήρηση της σωστής ταχύτητας σε κατηφορικές διαδρομές ή κατά τη ρυμούλκηση τρέιλερ, το σύστημα παρεμβαίνει αν απαιτείται χρήση φρένου. 
Καινοτομίες.

Προηγμένα συστήματα πλοήγησης και ηχοσυστήματα αναβαθμίζουν περαιτέρω την άνεση στο ταξίδι για τον οδηγό και τους επιβάτες, στη νέα BMW X5. Ένα σύστημα DVD για τη δεύτερη σειρά καθισμάτων, ένα CD- ή DVD-changer στο ντουλαπάκι καθώς και ένα πρωτοποριακό ηχοσύστημα πολλαπλών καναλιών είναι από τις πιο ενδιαφέρουσες προτάσεις που προσφέρονται στον τομέα ψυχαγωγίας εντός του αυτοκινήτου.

Ακόμα και η στάνταρ ‘βασική’ έκδοση του ηχοσυστήματος περιλαμβάνει έξι ηχεία, ενώ το Professional HiFi της BMW που είναι σχεδιασμένο για αναπαραγωγή πολυκάναλων πηγών, αποτελείται από 16 ηχεία. Χάρη στην πρίζα AUX-IN που προσφέρεται στάνταρ, μουσική από εξωτερικές πηγές ήχου όπως MP3 player παίζονται επίσης μέσω των ηχείων του αυτοκινήτου.
Δύο ακόμα λειτουργίες είναι η κινητή πύλη του Internet BMW Online (mobile internet portal) και η υπηρεσία τηλεματικής BMW Assist 
Η BMW TeleServices είναι μία νέα επιλογή που διατίθεται τώρα με την BMW X5: Η BMW Teleservice Call μεταδίδει όλες τις πληροφορίες που είναι σημαντικές για αυτόματο κλείσιμο ραντεβού με το συνεργείο του εξουσιοδοτημένου επισκευαστή BMW του πελάτη, όταν χρειάζεται. Ο πελάτης, επομένως, λαμβάνει ένα τηλεφώνημα από τον εξουσιοδοτημένο επισκευαστή έγκαιρα, ώστε να κανονίσει μία ημερομηνία και τις απαιτούμενες εργασίες service. 

Η υπηρεσία BMW TeleDiagnosis, από την άλλη, παρέχει μία ‘ακτινογραφία’ του αυτοκινήτου εφόσον το ζητήσει ο πελάτης. Καθώς έχει τη δυνατότητα να διαβάζει τις μνήμες των μονάδων ελέγχου (εγκεφάλων) πριν το ραντεβού στο συνεργείο, ο Εξουσιοδοητμένος Επισευαστής της BMW λαμβάνει πλήρεις διαγνωστικές πληροφορίες εκ των προτέρων και επομένως μπορεί να προσρμόσει τις εργασίες σύμφωνα με τις ατομικές απαιτήσεις του πελάτη πριν φτάσει το αυτοκίνητο. Σε περίπτωση βλάβης ηλεκτρονικής λειτουργίας, το BMW TeleDiagnosis μπορεί να παρέχει στον πελάτη όχι μόνο συμβουλές, αλλά και άμεση τηλε-υποστήριξη, διαγράφοντας τους κωδικούς βλαβών στους εγκεφάλους του οχήματος, ή επαναρυθμίζοντας από μακριά μία μονάδα ελέγχου. Σε πολλές περιπτώσεις, αυτό επιτρέπει την άμεση αποκατάσταση βλαβών από απόσταση.

Συμπληρώνοντας το PDC Park Distance Control, η νέα BMW X5 διατίθεται με μία κάμερα υποστήριξης, ένα σύστημα βίντεο που διευκολύνει το παρκάρισμα κυρίως σε συνωστισμένες περιοχές και χώρους με κακή ορατότητα. 

Για την ενεργοποίηση της κάμερας υποστήριξης, το μόνο που πρέπει να κάνει ο οδηγός είναι να πατήσει ένα μπουτόν ή να επιλέξει όπισθεν (στην περίπτωση αυτή το σύστημα ενεργοποιείτα αυτόματα μαζί με το PDC Park Distance Control). 

Εκτός από την παρουσίαση μιας έγχρωμης ευρυγώνιας εικόνας βίντεο στην κεντρική Οθόνη Ελέγχου με βελτιστοποιημένη προοπτική, η κάμερα υποστήριξης προσφέρει πλείστες ακόμα λειτουργίες. Μεταξύ αυτών είναι διαδραστικές γραμμές πορείας στην οθόνη που βοηθούν το χρήστη να βρίσκει την ιδανική πορεία προσέγγισης όταν κάνει ελιγμούς ή παρκάρει. Μία ακόμα καινούργια λειτουργία είναι η επισήμανση εμποδίων που ανιχνεύει το PDC με χρώμα στην αληθινή εικόνα της κάμερας, με τη μορφή ενός τρισδιάστατου εικονιδίου, κάτι που γίνεται εφικτό με χρήση αισθητήρων υπερήχων.

Η εικόνα της κάμερας μπορεί να μεγεθυνθεί περαιτέρω για να καλύψει όλη την επιφάνεια της οθόνης, με αυτόματη κίνηση (panning) ανάλογα με την ταχύτητα. 

Για περαιτέρω υποστήριξη κατά τη ρυμούλκηση τρέιλερ, η κάμερα έχει ακόμα και λειτουργία ζουμ με μία ακόμα διαδραστική γραφιστική απεικόνιση, επιτρέποντας στον οδηγό να συνδέει τον κοτσαδόρο χωρίς το παραμικρό πρόβλημα. Τέλος, ο φακός της κάμερας θερμαίνεται αυτόματα σε χαμηλές θερμοκρασίες για να μην παγώνει από το χιόνι ή τον πάγο.
Με πρωτοποριακή τεχνολογία, ποιοτικό περιβάλλον επιπέδου πολυτελούς sedan υψηλών επιδόσεων, δυναμική και κομψή σχεδίαση και έξοχη δυναμική συμπεριφορά, η νέα BMW X5 αποτελεί πραγματική εξαίρεση στην κατηγορία της. Επομένως, το νέο μοντέλο συνεχίζει την παράδοση του προκατόχου του, του πρώτου SAV στον κόσμο που εγκαινίασε μία νέα κατηγορία αυτοκινήτων.

Οι μηχανικοί και ειδικοί εξέλιξης της νέας BMW X5 κατάφεραν για μία ακόμα φορά να δημιουργήσουν ένα πραγματικά μοναδικό αυτοκίνητο. Σε μία κατηγορία όπου επικρατεί αυτή τη στιγμή σκληρός ανταγωνισμός, η νέα BMW X5 ορίζει και πάλι πρότυπα δυναμικής και ευελιξίας. Κανένα άλλο αυτοκίνητο δεν συνδυάζει τις γνώριμες αρετές της BMW με τις δυνατότητες ενός αληθινού, πολυμορφικού SAV, γεμάτου στυλ και στιβαρότητα.

Κατά συνέπεια, η νέα BMW X5 ικανοποιεί όλες τις επιθυμίες και ανάγκες του απαιτητικού αγοραστή ο οποίος, με την επιλογή του αυτοκινήτου του, θέλει να εκφράσει το προσωπικό του στυλ ζωής και ταυτόχρονα να βιώσει μία νέα οδηγική εμπειρία μέσα από μία διαφορετική διάσταση.
Οι παραπάνω λειτουργίες δεν είναι ακόμα διαθέσιμες στην ελληνική αγορά.
ΜΟΝΟ ΓΙΑ ΔΗΜΟΣΙΟΓΡΑΦΟΥΣ 

